Ilm Türgi lõunarannikul on kadestamisväärselt vahemereline.  Talved on üldiselt pehmed ja vihmased. Kevad suure õitsemisega saabub veebruaris ja suvist ilma võib eeldada juba alates aprillist.  Aasta vihmaseim ja külmim kuu on jaanuar, mil keskmine temperatuur jääb 12 kraadi kanti, kuumim kuu on august keskmiselt 27  soojakraadiga.  Kesksuve hõõguvat kuumust leevendab värske meretuul.  September ja oktoober on sametiselt pehmed - päike ei kõrveta enam suvise kirega, aga meri on ikka veel väga soe. Hooaeg hääbub oktoobri lõpus, tavaliselt jagub suvist soojust veel novembrissegi.